**Закон за изменение и допълнение на Закона за железопътния транспорт**

(обн., ДВ, бр. 97 от 2000 г., изм. и доп., бр. 47 от 2002 г., изм., бр. 96 от 2002 г., бр. 70 от 2004 г., бр. 115 от 2004 г., доп., бр. 77 от 2005 г., изм., бр. 88 от 2005 г., бр. 36 от2006 г., бр. 37 от 2006 г., доп., бр. 62 от 2006 г., изм. и доп., бр. 92 от2006 г., изм., бр. 108 от 2006 г., изм. и доп., бр. 22 от 2009 г., изм., бр. 35 от 2009 г., бр. 74 от 2009 г., изм. и доп., бр. 81 от 2009 г., бр. 87 от 2010 г., бр. 47 от 2011 г., бр. 15 от 2013 г., бр. 68 от 2013 г., бр. 17 от 2015 г.)

**§ 1.** Член 1 се изменя така:

„**Чл. 1.** Този закон определя условията и реда за изграждане, поддържане, развитие и експлоатацията на железопътната инфраструктура, както и взаимоотношенията между превозвачи и клиенти при предоставяне на превозните услуги в съответствие с международните договори, по които Република България е страна.“

**§ 2.** В чл. 6 се правят следните допълнения:

1. В ал. 2 се създава изречение второ:

„При изпълнение на своите функции и при вземане на решения Изпълнителна агенция „Железопътна администрация “ е независима от всички публични или частни образувания, включително от управителите на инфраструктурата, налагащите такси органи, разпределящите органи и заявители, както и е функционално независима от всеки компетентен орган, участващ във възлагането на договори за обществени услуги.“

2. Създават ал. 5 и 6:

„(5) Изпълнителна агенция „Железопътна администрация“, съгласувано с министъра на транспорта, информационните технологии и съобщенията, изготвя правила относно осъществяването на обмен на информация и сътрудничество между регулаторния, лицензиращия орган и органът по безопасност, с цел предотвратяване на неблагоприятно въздействие върху конкуренцията или безопасността на железопътния пазар.

(6) Правилата по ал. 5 определят реда, по който регулаторният орган предоставя на националния орган по безопасност и на лицензиращия орган препоръки по въпроси, които могат да засегнат конкуренцията на железопътния пазар, както и реда, по който националният орган по безопасност предоставя на регулаторния орган и на лицензиращия орган препоръки по въпроси, които могат да засегнат безопасността. В случай, че препоръките не бъдат приети, съответният орган е длъжен да изложи мотивите си.“

**§ 3.** В чл. 7, ал. 1 се правят следните изменения и допълнения:

1. В т. 1 се заличават думите „и изпълнението на задълженията за обществени услуги“.
2. Създават се нови т. 10 и 11:

„10. осъществява мониторинг на условията за конкуренция на пазара на железопътни услуги и предоставя ежегодно на Европейската комисия необходимата информация относно използването на мрежите и оценката на рамковите условия в железопътния сектор.

11. контролира управителя на инфраструктурата при определянето на таксите за достъп до железопътната инфраструктура и до обслужващите съоръжения, включително с цел предотвратяване на дискриминация спрямо заявителите.“

1. Досегашната т. 10 става т. 12.

**§ 4.** В чл. 10,ал. 1 се правят следните изменения:

1. В т. 4 думата „превозвачите“ се заменя със „заявителите“;
2. В т. 6 думите „превозвачите“ се заменят със „заявителите“
3. В т. 7 думите „превозвачите“ се заменят със „заявителите“.

**§ 5.** В чл. 20, ал. 1 се създава т. 9:

„9. изпраща на заявителите, включително и на потенциалните заявители – по тяхно искане, проектите на документите по чл. 15, т. 9 и 10 преди документите да бъдат одобрени от управителния съвет; в срок от 14 дни от предоставяне на документите заявителите могат да предоставят становище по отношение на условията за достъп и ползване, както и характера, предлагането и развитието на инфраструктурата.“

**§ 6. В** чл. 23, ал. 1 се изменя така:

„(1) След консултации със заинтересованите страни, Национална компания „Железопътна инфраструктура“ изготвя ежегодно референтен документ на железопътната мрежа, съдържащ параметрите за експлоатация на железопътната инфраструктура, параметрите на съоръженията по нея, включително защитните съоръжения, информация за условията за достъп до нея и обслужващите съоръжения, приложимите инфраструктурни такси и цени за услуги по ценова листа, принципите и критериите за разпределение на капацитетите, ограниченията при ползването на инфраструктурата, сроковете и процедурите за подаване на заявките за получаване на капацитет и други.“

**§ 7.** В чл. 25 се създават ал. 4 и 5:

„(4) Минималното съдържание на договора е посочено в наредбата по чл. 29, ал. 3, т. 2.

(5) Генералният директор на НК „ЖИ“ изпраща на заявителите, включително и на потенциалните заявители – по тяхно искане, проекта на договор по ал. 1, които в срок от 14 дни от предоставянето му могат да предоставят становище по него. Договорът се публикува на интернет страницата на НК „ЖИ“ в срок до един месец след неговото сключване. Управителят на железопътната инфраструктура е длъжен да съобрази бизнес плана си с договора.“

**§ 8.** В глава трета наименованието на Раздел ІІІ се изменя така:

„Раздел ІІІ

Използване на железопътната инфраструктура и обслужващите съоръжения“**.**

**§ 9.** В чл. 31, ал. 2 се изменя така:

„(2) Железопътните превозвачи имат право на равнопоставен достъп до железопътната инфраструктура, обслужващите съоръжения и при извършване на трансгранични услуги при условията, предвидени в този закон и международните договори, по които Република България е страна. Това право включва достъп до инфраструктурата, която свързва морските и речни пристанища с другите обслужващи съоръжения, и до инфраструктурата, която обслужва или би могла да обслужва повече от един краен потребител.“

**§ 10.** В чл. 32 се правят следните изменения и допълнения:

1. Алинея 3 се изменя така:

„(3) Заявителите не могат да преотстъпват предоставения им капацитет. В случай, че преотстъпят предоставения им капацитет, те нямат право да участват в разпределянето на капацитет“.

1. Създава се ал. 4:

„(4) Не се счита за преотстъпване използването на капацитет от железопътно предприятие, когато последното извършва дейността на заявител, който не е железопътно предприятие.“

**§ 11.** В чл. 33, ал. 1 се създава изречение второ:

„Условията на договора трябва да бъдат недискриминационни и прозрачни.“

**§ 12.** В чл. 35 се правят следните изменения и допълнения:

1. Алинея 1 се изменя така:

„(1) Таксите за ползване на железопътната инфраструктура и обслужващите съоръжения се заплащат от заявителите съответно на управителя на инфраструктура и на оператора на обслужващото съоръжение и се използват за финансиране на дейността им.“

2. Алинея 2 се изменя така:

„(2) Таксите за пакета за минимален достъп и за достъп до инфраструктура, която свързва обслужващи съоръжения, се определят на равнището на преките разходи, направени вследствие на извършването на влаковата услуга.“

3. Досегашната ал. 2 става ал. 3 и в нея се създава изречение второ:

„Размерът на таксите за обслужващи съоръжения и достъпа до тях се определя от оператора на обслужващото съоръжение, съгласно изготвена от него методика.“

4. Досегашната ал. 3 става ал. 4 и думите „годишния доклад за фактическото състояние на мрежата“ се заличават и се заменят с „Референтния документ на железопътната мрежа“.

5. Досегашните ал. 4 и 5 стават съответно ал. 5 и 6.

**§ 13.** В чл. 37, ал. 1 след думите „длъжностно лице“ се добавя „и е валиден за цялата територия на Eвропейския съюз.“

**§ 14.** В чл. 42, ал.1, т. 1, б. „в“ се изменя така:

„в) е започнала процедура по несъстоятелност, друга подобна процедура или притежателят на лицензията е обявен в несъстоятелност“

**§ 15.** В чл. 43, ал. 1 се създава изречение второ:

„Това право включва достъпа до инфраструктурата, която свързва обслужващите съоръжения по т. 48, б. „а“ от Допълнителните разпоредби.“

**§ 16.** В чл. 48а се правят следните изменения и допълнения:

1. Алинея 2 се изменя така:

„(2) Превозвачите самостоятелно определят вътрешната си организация, вземат решения по отношение на персонала и активите си, своя бизнес план, инвестиционните и финансовите си програми, както и начините на изпълнението им, съобразно условията на пазара разширяват пазарния си дял, развиват нови технологии и услуги и внедряват новаторски техники на управление.“

2. Създава се ал. 5:

„(5) Притежателите на дялове или акции в публично притежавани или контролирани железопътни предприятия имат право да изискват важните решения за управлението на предприятието да подлежат на предварително одобрение от тяхна страна.“

**§ 17.** Създава се чл. 54а:

„Чл. 54а. (1) На железопътни превозвачи, извършващи международен превоз на пътници, когато международният железопътен превоз обхваща и превоз между две железопътни гари на територията на Република България, могат да се налагат такси.

(2) В случаите по ал. 1 такса се налага и на железопътни превозвачи, извършващи вътрешен или международен превоз на пътници по маршрутите, които попадат в обхвата на договора за обществена превозна услуга.

(3) Таксата по ал. 1 е предназначена да компенсира задълженията на възложителя за компенсация по договора за обществена превозна услуга. Общо наложените такси не могат да застрашават икономическата жизнеспособност на железопътния превоз на пътници, за които са наложени.

(4) Размерът на таксата не може да надвишава пълното или частичното покриване на разходите по изпълнение на задълженията за обществени превозни услуги, като се отчитат приходите и разумна печалба за изпълнението на тези задължения.

(5) Изпълнителна агенция „Железопътна администрация“ съхранява информация за наложените такси. Информацията се предоставя на Европейската комисия.“

**§ 18.** В чл. 61 думите „предаването на екземпляр от товарителницата на“ се заменят с „подписването на товарителницата или приемането на товара от“.

**§ 19.** В чл. 62, ал. 2 след думите „колетни пратки“ се поставя запетая и след думите „към превозните документи“ се поставя запетая и се добавя „включително съставените в електронна форма,“.

**§ 20.** В чл. 80 се правят следните изменения и допълнения:

1. Досегашният текст става ал. 1, като след думите „от момента, в който“ се добавя „превозвачът в“, а думата „гаров“ се заменя със „си“.
2. Създава се ал. 2:

„(2) Ако за превозен документ се използва електронна товарителница, договорът за превоз на товари се счита за сключен от момента, в който превозвачът, след като приеме товара за превоз, удостовери чрез подпис върху товарителницата приемането на товара.“.

**§ 21.** Член 82 се изменя така:

„**Чл. 82.** Товарът се счита приет за превоз от момента, когато превозвачът в отправната гара го приеме заедно с товарителницата. Датата на приемане на товара за превоз се удостоверява с полагане на датния печат на превозвача върху товарителницата, а при използване на електронна товарителница - с полагане на квалифициран електронен подпис от превозвача върху товарителницата, удостоверяващ приемането на товара с посочена дата и час на подписването.“.

**§ 22.** В чл. 83 се създават ал. 5-9:

„(5) Страните по превозния договор могат да се договорят да използват електронна товарителница, към която се прилагат всички документи по ал. 4, чрез електронно регистриране на данните, посочени в чл. 84.

(6) Методите, използвани за регистрирането и обработката на данните, трябва да бъдат равностойни от функционална гледна точка на хартиената форма, конкретно по отношение на доказателствената сила на товарителницата, представлявана от тези данни.

(7) Промените в данните на електронната товарителница в случаите, предвидени в този закон се осъществяват, като се съхраняват първоначалните данни.

(8) Превозвачът е длъжен да съхранява електронната товарителница, гарантирайки автентичността на произхода, целостта и надеждността на съдържанието, чрез подходяща защита на файла и в предвидените законноустановени срокове.

(9) Електронната товарителница и придружаващите я документи могат да бъдат разпечатани на хартиен носител. За да има доказателствена сила разпечатката на електронната товарителница следва да съдържа системни дата и час на разпечатване, печат, подпис и заверка „вярно с оригинала.“.

**§ 23.** В чл. 92 се правят следните изменения и допълнения:

1. Досегашният текст става ал. 1, като думите „датния гаров печат“ се заменят с „датния печат на превозвача“.
2. Създава се ал. 2:

„(2) Ако за превозен документ се използва електронна товарителница, договорът за превоз на товари се счита за изпълнен от момента, в който получателят или упълномощено от него лице, след като получи товара, удостовери чрез подпис върху товарителницата получаването.“.

**§ 24.** В чл. 109, ал. 1 думата „освободи“ се заменя с „подпише“.

**§ 25**. В чл. 114, ал. 3 думата „граничните“ се заменя с „трансграничните“.

**§ 26.** В чл. 115д се правят следните изменения:

1. В ал. 3 думите „железопътните превозвачи“ се заменят с „железопътните предприятия“.

2. В ал. 4 думите „железопътните превозвачи“ се заменят с „железопътните предприятия“.

3. В ал. 6 думите „железопътните превозвачи“ се заменят с „железопътните предприятия“.

**§ 27.** В чл. 115е се правят следните изменения:

1. В ал. 1 думите „железопътните превозвачи“ се заменят с „железопътните предприятия“.

2. В ал. 5 думите „железопътен превозвач“ се заменят с „железопътно предприятие“.

3. В ал. 6 думата „превозвачът“ се заменя с „железопътното предприятие“.

**§ 28.** В чл. 115ж, ал. 1 думата „превозвачът“ се заменя с „железопътното предприятие“, думата „осъществявал“ с „осъществявало“, а „ползвал“ с „ползвало“.

**§ 29.** В чл. 115и, ал. 4 думите „железопътните превозвачи“ се заменят с „железопътните предприятия“.

**§ 30.** В чл. 115к, ал. 2 думата „превозвачите“ се заменя с „железопътните предприятия“.

**§ 31.** В чл. 115л, ал. 2 думата „превозвачите“ се заменя с „железопътните предприятия“

**§ 32.** В чл. 116 се правят следните изменения и допълнения:

1. В ал. 2 думата „превозвачите“ се заменят с „железопътните предприятия“;

2. Алинея 5 се изменя така:

„(5) Изпълнителната агенция „Железопътна администрация“ упражнява контрол и извършва проверки по своя инициатива или по жалба на заявители, които считат, че са третирани несправедливо, дискриминирани или увредени по какъвто и да е начин, и жалби срещу решения на управители на инфраструктура, на железопътно предприятие или на оператор на обслужващо съоръжение по отношение на:

1. проекта или окончателния вариант на референтния документ за железопътната мрежа;

2. установените в референтния документ критерии;

3. процеса на разпределяне на капацитет и неговия резултат;

4. схемата за налагане на такси;

5. равнището или структурата на таксите за ползване на инфраструктурата, чието заплащане дължат или може да им бъде наложено;

6. правилата за достъп до железопътната инфраструктура, включително и за извършване на международни услуги за превоз на пътници, до обслужващите съоръжения и допълнителните услуги;

7. достъпа и налагането на такси за услугите в обслужващите съоръжения, за допълнителните и съпътстващите услуги.“

2. Създава се нова ал. 6:

(6) Изпълнителният директор на Изпълнителна агенция „Железопътна администрация“ се произнася с мотивирано решение по жалбите по ал. 5 в срок до шест седмици от постъпването на жалбата или от отстраняване на нередностите по нея, когато е дал задължителни разпореждания за отстраняване на нередностите.

3. Създават се ал. 7-9:

„(7) С решението по ал. 6 изпълнителният директор на Изпълнителната агенция „Железопътна администрация“

1. оставя жалбата без уважение;

2. отменя акта, действието или бездействието и дава указания относно, действията които следва да се предприемат.

(8) Решенията по ал. 6 могат да се обжалват по реда на [Административнопроцесуалния кодекс](apis://NORM|2024|0||).

(9) Жалба срещу решение по ал. 6 не спира изпълнението му, освен ако непосредствените последици от решението могат да доведат до непоправими или явно прекомерни вреди за жалбоподателя.

4. Досегашната ал. 6 става 10.

**§ 33.**  В чл. 117, ал. 2 се правят следните изменения:

1. В т. 1 думите „железопътните превозвачи“ се заменят с „железопътните предприятия“.

2. В т. 3 думата „превозвачите“ се заменя с „железопътните предприятия“.

3. В т. 4 думата „превозвачите“ се заменя с „железопътните предприятия“.

4. В т. 6 думата „превозвачите“ се заменя с „железопътните предприятия“.

5. В т. 9 думата „превозвачите“ се заменя с „железопътните предприятия“.

**§ 34.** В чл. 121, ал. 3 се думата „превозвач“ се заменя с „железопътно предприятие“, а думата „превозвача“ с „железопътното предприятие“.

**§ 35.** В чл. 125 се правят следните изменения:

1. В ал. 1 думата „превозвача“ се заменя с „железопътното предприятие“.
2. В ал. 3 думата „превозвача“ се заменя с „железопътното предприятие“.

**§ 36.** В чл. 126, ал. 1 думата „превозвача“ се заменя с „железопътното предприятие“.

**§ 37.** В чл. 127 в основния текст думата „превозвача“ се заменя с „железопътното предприятие“.

**§ 38.** В чл. 128 се правят следните изменения и допълнения:

1. В ал. 1 се създава изречение второ:

„Санкцията по предходното изречение се налага и на железопътно предприятие, което разпореди или извърши превози на товари без сертификат за безопасност“.

2. В ал. 2 думите „сертификат за безопасност на железопътен превозвач“ се заменят със „сертификат за безопасност, както и на железопътно предприятие, което не притежава сертификат за безопасност“.

3. В ал. 5 думите „железопътния превозвач“ се заменят с „железопътното предприятие“.

**§ 39.** В чл. 129, ал. 4 думите „железопътен превозвач“ се заменят с „железопътно предприятие“.

**§ 40.** В чл. 135, ал. 5 думата „превозвач“ се заменя с „железопътно предприятие“.

**§ 41.** В чл. 136 се правят следните изменения:

1. В ал. 1 думата „железопътен превозвач“ се заменя с „железопътно предприятие“, а думата „превозвач“ с „железопътно предприятие“.

2. В ал. 2 думата „превозвача“ се заменя с „железопътно предприятие“.

3. В ал. 3 думата „превозвач“ се заменя с „железопътно предприятие“.

**§ 42.** В § 1 от Допълнителните разпоредби се правят следните изменения и допълнения:

1. В т. 1 след думите „осигуряване безопасността на движението“ се поставя запетая и се добавя „пътя за достъп за пътници и товари, включително достъп по шосе и достъп за пътници, пристигащи или тръгващи пеша“.
2. В т. 2 думите „железопътните превозвачи“ се заменят с „железопътните предприятия“.

3. В т. 7 думата „превозвачи“ се заменят с „железопътни предприятия“.

4. Точка 8 се изменя така:

„8. Лицензия за железопътни превози“ е документ, издаден на железопътно предприятие от лицензиращ орган, чрез което се признава капацитета му да предоставя железопътни транспортни услуги като железопътен превозвач; този капацитет може да е ограничен за предоставянето само на специфични видове услуги“.

5. В т. 27 думите „Сертификат за безопасност на железопътен превозвач“ е документ, доказващ, че железопътният превозвач е изградил“ се заменят със „Сертификат за безопасност“ е документ, доказващ, че железопътното предприятие е изградило“

6. Създават се т. 42-50:

„42. „Трансгранично споразумение“ е споразумение между две или повече държави-членки или между държави- членки и трети държави, предназначено да улеснява предоставянето на трансгранични железопътни услуги.

43. „Заявител“ е железопътно предприятие или международна група железопътни предприятия, или други лица, като например компетентни органи съгласно Регламент (ЕО) № 1370/2007 и товароизпращачи, спедитори и оператори на комбиниран транспорт, които си набавят инфраструктурен капацитет с цел осигуряване на обществена услуга или от търговски интерес.

44. „Странични коловози за гариране“ са странични коловози, предназначени за временно гариране на железопътните превозни средства през периода между две пътувания.

45. „Услуги за тежка поддръжка“ са дейности, които не се извършват рутинно като част от ежедневните дейности и изискват превозното средство да бъде изведено от експлоатация.“

46. „Лицензиращ орган“ е орган, отговорен за издаването на лицензии, който за Република България е министърът на транспорта, информационните технологии и съобщенията или от упълномощено от него длъжностно лице.

47. „Мрежа“ е железопътна инфраструктура, управлявана от съответния управител на железопътната инфраструктура;

48. „Обслужващо съоръжение“ е инсталацията, включително теренът, сградата и оборудването, която е специално уредена цялостно или частично, така че да позволява предоставянето на една или повече от следните услуги:

а) осигуряване на достъп, включително достъп до релсов път, до следните обслужващи съоръжения, когато съществуват такива, и до услуги, предоставяни в тези съоръжения:

aа) пътнически гари, техните сгради и други съоръжения, включително обозначаване на пътна информация и подходящо място за билетно обслужване;

аб) товарни терминали;

ав) разпределителни гари и съоръжения за композиране на влакове, в това число съоръжения за маневриране;

аг) странични коловози за гариране;

ад) съоръжения за поддръжка, с изключение на съоръжения за тежка поддръжка, предназначени за високоскоростни влакове или други видове подвижен състав, изискващ специални съоръжения;

ае) други технически съоръжения, включително съоръжения за почистване и измиване;

аж) морски и вътрешни пристанищни съоръжения, свързани с железопътните дейности;

аз) съоръжения за осигуряване на техническа помощ

аи) съоръжения за зареждане на гориво и доставката на гориво в тези съоръжения, таксите за която са представени във фактурата отделно.

б) допълнителните услуги, които могат да включват:

бa) задвижваща електроенергия, таксите за която са представени във фактурата отделно от таксите за използване на електрозахранващо оборудване, без да се накърнява прилагането на Директива 2009/72/ЕО;

бб) предварително затопляне на пътнически влакове;

бв) специални договори за:

— контрол на транспорт на опасни товари,

— съдействие за движението на влакове със специално предназначение.

в) спомагателните услуги, които могат да включват:

вa) достъп до телекомуникационни мрежи;

вб) предоставяне на допълнителна информация;

вв) технически преглед на подвижния състав;

вг) билетно обслужване на пътническите гари;

вд) услуги за тежка поддръжка, предоставяни в съоръжения за поддръжка, предназначени за високоскоростни влакове или други видове подвижен състав, изискващ специални съоръжения.

49. „Билет“ е превозният документ на пътник, съставен на хартиен носител или еквивалент на нехартиен носител, включително в електронна форма, удостоверяващ наличието на договор за превоз на пътник, издаден или разрешен от железопътен превозвач, туроператор или туристически агент.“.

|  |  |
| --- | --- |
| 50. „Рамкови условия в железопътния сектор“ са условията на налагането на такси за ползването на инфраструктурата, на разпределянето на капацитета, на инвестициите в железопътна инфраструктура, на тенденциите в цените и качеството на железопътните транспортни услуги, железопътните транспортни услуги, обхванати от договори за обществени услуги, на лицензирането и на степента на отваряне на пазара и на хармонизация между държавите-членки, на тенденциите в заетостта и свързаните с това социални условия в железопътния отрасъл. |  |

**Допълнителни разпоредби:**

**§ 43. (1)** Държавата може да предоставя държавни помощи за изплащане на дългове или дължими лихви по дългове, поети от железопътни предприятия, които са публично притежавани или контролирани, при спазване на приложимите правила за държавните помощи.

**(2)** За изпълнение на изискването на ал. 1 дълговете, съответно дължимите лихви по дългове следва да са възникнали до 1 януари 2007 г.

**§ 44.** Този закон въвежда изискванията на Директива 2012/34/ЕС на Европейския парламент и на Съвета от 21 ноември 2012 г. за създаване на единно европейско железопътно пространство (ОВ L 343, 14/12/2012, стр.32-77).